પોતાની હાલતને યાદ કરીને સમીર સતત બંને દીકરાઓનો વાંક જ જોતો રહે છે. પોતે કેવી રીતે ઉછર્યો એ વાતને જ ગાયે રાખે છે. અત્યારે હાલત એવી છે કે, સમીરના બંને દીકરા એના જ પપ્પાની વાતોથી કંટાળી ગયા છે. કોઈ જ નવી વાત ઉચ્ચારતાં પહેલાં એ બંને દીકરા સો વખત વિચાર કરે છે કે, પપ્પા વળી એના બાળપણનું પુરાણ માંડશે. બંને દીકરા અને પિતા વચ્ચે કમ્યુનિકેશન નહીં કરવાની ખાઈ વધી જ રહી છે. સમીર કહે છે, મારાં સંતાનો મારું માનતાં નથી. હજુ આગળ ભણીને કમાવા માંડશે ત્યારે તો શું કરશે મારી મજાલ ન હતી કે મારા પિતાનું કહેલું હું ન માનું.